पाएं अपने शहर की ताज़ा ख़बरें और फ्री ई-पेपरडाउनलोड करें
किरती किसान यूनियन की अगुवाई में लोगों की ओर से गांव ढडरियां में शराब के ठेेके के सामने धरना दे नारेबाजी की गई। आरोप है कि पुलिस की ओर से लॉकडाउन के दौरान आम दुकानदारों के साथ धक्केशाही की जा रही है जबकि शराब का ठेका खुला रहने पर कुछ नहीं किया जाता। इस मौके पर किसान नेता भजन सिंह ढडरिया ने कहा कि पुलिस की ओर से लॉकडाउन की आड़ में आम दुकानदारों को तंग परेशान किया जा रहा है। जबकि शराब के ठेके को खुला रहने पर भी कोई कार्रवाई नहीं की जाती। उन्होंने कहा कि यदि लॉकडाउन की आड़ में पुलिस प्रशासन किसी भी दुकानदार या आम लोगों के साथ धक्केशाही करेगा तो उसका डटकर विरोध किया जाएगा। इस मौके पर तेजिंदर सिंह, अवतार सिंह, जसवीर सिंह, बलिहार सिंह, सरजा सिंह, साहिब सिंह, बाबू सिंह, रविंदर सिंह आदि उपस्थित थे। इस दौरान मौके पर पहुंचे डीएसपी सुनाम बलजिंदर सिंह पन्नू ने प्रदर्शनकारियों को ठेकेदार के खिलाफ कार्रवाई करने और दुकानदार पर दर्ज किए मामले को रद करने का भरोसा दिलाया। जिसके बाद धरना समाप्त किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn